Los Andželo laidojimo namų savininkai
įtarė Dave'ą Sconce'ą nunuodijus Timą Watersą.
ELIE ESTEPHAN SAVININKAS
Taip jis mirė.
MIRTIES LIUDIJIMAS TIMOTHY WATERSAS
Bet žmonės kalbėjo ne tik apie šią mirtį.
Dar buvo Ronas Jordanas.
1985 m. Ronas Jordanas dirbo Dave'ui Sconce'ui.
Pažinojau Roną. Pažinojau visą jo šeimą.
Jis vežiojo palaikus į krematoriumą deginti.
Jis matė, ką daro Dave'as.
Ronas nutarė, kad nebenori turėti su juo reikalų.
"Viskas, išeinu."
Bet jis bijojo Dave'o Sconce'o.
Jis pasakė Dave'ui: "Tau nėra ko jaudintis.
Aš nieko nežinau, nieko nemačiau."
Jis norėjo pradėt kitą gyvenimo etapą.
Jis buvo gražus vaikinas, turėjo gražuolę merginą.
Jaunas, išsilavinęs. Jis norėjo būti ugniagesys.
Po dviejų savaičių
išgirdom, kad Roną rado pasikorusį. Jis nusižudė.
Koroneris atliko tyrimą.
Nebuvo įkalčių apkaltinti ką nors. Tik gandai.
Bet visi abejojom, kad jis pats taip padarė.
Visi pažinojo Roną. Visi pažinojo Dave'ą.
Visi žinojo verslą. Taip negalėjo nutikti.
RONALDAS JAMESAS JORDANAS MYLIMAS SŪNUS IR BROLIS
Aišku, nėra įrodymų,
bet prieš dvi savaites iki Rono...
Jis užsiminė, nežinodamas, kad taip ir nutiks...
"Jei man kas nutiks, kaltinkit Dave'ą."
Kai kas sako, kad aš nužudžiau Roną Jordaną.
DAVIDAS SCONCE'AS
Kad aš kažkaip padariau jam kažką.
Ronas buvo prisižiūrintis, geras darbuotojas,
nebijojo sunkaus darbo.
Vėliau išgirdau, kad jis gėjus.
Bet man nerūpi, kad jis gėjus.
Tiesiog neužsirišinėsiu batų prieš jį.
Nieko tokio.
Apie Roną negirdėjau nė vieno blogo dalyko.
Kam man jį žudyt? Rimtai?
Tas vyras neturi sąžinės.
Jis nusipelnęs sėdėt už grotų visą gyvenimą.
Iki gyvos galvos. Jo vieta ten.
Labas vakaras, aš Tedas Koppelas, jūs žiūrit "Nightline".
Nė nežinau, ar turiu savo vyro pelenus.
Žinau, kad jį išdarkė norėdami paimti ragenas.
Bet nežinau, ar turiu jo pelenus.
NUSIKALTIMAI: VAGYSTĖS IŠ MIRUSIŲJŲ
Istorija iš Kalifornijos skamba kaip siaubo filmo scenarijus.
Šiurpi istorija apie laidotuvių rengėjus, kurie pjaustė kūnus
ir slapčia prekiavo organais.
LAIDOTOJAS PREKIAVO LAVONAIS
Davido Sconce'o, 32 m., ir jo tėvų Jerry ir Laurieanne Lamb Sconce,
laidojimo namų savininkų, laukia teismas dėl 68 kaltinimų.
Istorijos apie mane ir mano tėvus buvo skandalizuotos iki negalėjimo.
Žiniose kasdien pasirodydavo bloga istorija apie mane.
SKANDALAI II
Kremavimo verslas Lambams buvo aukso kasykla.
Byla buvo sukrečianti ir verianti širdį.
O gal dalis tų dalykų buvo nepagrįsti?
Kaip geriau paversti blogiečiu jei ne prilyginti Hitleriui?
Visų laikų didžiausiam blogiečiui.
VYRAS SAKO, KAD KREMATORIUMO BOSĄ VADINO "HITLERIU"
GIMINAIČIAMS TEISMAS GALI BŪTI ATIDĖTAS
Aš nekaltas dėl visų kaltinimų.
Vienintelė kaltė, kurią jaučiu -
kad neprižiūrėjau visko, kaip derėjo.
Nes tiesiog nebesusitvarkiau su visais savo darbais.
1988 M.
Lambų laidojimo namų parengtinis teismo posėdis
buvo ilgiausias Pasadinos istorijoje.
Jis truko 6 mėn. Buvo apklausti 99 liudytojai.
DAVIDUI SCONCE'UI PATEIKTŲ 52 KALTINIMŲ SĄRAŠAS:
Kaltinimų buvo daug,
visa litanija.
Dauguma dėl laidojimo namų.
Buvo keli dėl apiplėšimo ir užpuolimo.
Gal 80 proc. buvo lengvi nusikaltimai.
Atrodė, kad jie nesibaigs.
26 kaltinimai dėl smegenų, širdies ir plaučių išėmimo...
WALTERIS LEWISAS LOS ANDŽELO PROKURORAS
...iš palaikų be artimųjų sutikimo.
Waltas Lewisas, apygardos prokuroras,
kvietė liudytoją po liudytojo.
LIUDYTOJAS: JOHNAS POLLERANA
Man teko dalyvaut teisme.
Dalyvavau. Nors nenorėjau. Žinojau, kad jis gerai prisidirbo.
Jis buvo pasirengęs prisiimt kaltę už viską, kas nutiko.
Viskas buvo jo kaltė.
Kai pasodino liudyt Danny Galambosą,
stambų vyruką,
Waltas Lewisas klausė: "Ar bijot Davido Sconce'o?"
Danielis Galambosas sako: "Taip, jis būdavo stambus kaip aš."
Galvoju: "Oho..."
Teisme negalėjau juoktis, bet norėjau.
Visi buvę darbuotojai liudijo prieš mane,
nes jei nebūtų liudiję, juos būtų pasodinę už grotų.
Taip buvo.
Nė vienas iš jų nesėdo.
GALAMBOSAS GAVO 5 M. LYGTINAI
Aš daviau parodymus. Privalėjau. Kad šiek tiek apsivalyčiau.
ANDRE AUGUSTINE VAIRUOTOJAS
Sakiau, kad Davidas Sconce'as buvo tamsus, blogas žmogus.
LIUDYTOJAS: LOUISAS QUINONES
Jie manęs klausinėjo.
LOUISAS QUINONES VAIRUOTOJAS
Davidas Sconce'as sėdėjo greta tėčio ir Laurieanne.
Visi trys žiūrėjo į mane.
Blogio akys įsmeigtos tiesiai į mane.
Man buvo baisu.
Visad svarsčiau, ar jie norės atkeršyt man,
kad liudijau prieš jį.
Nušaut mane greitkelyje, ar panašiai.
Įsilaužt į mano namus ir subadyt mane.
Bet man palengvėjo,
kad galėjau sakyti tiesą.
Nes taip elgtis negalima. Nežmogiška.
Eidamas į teismą galvojau apie artimuosius.
Nes teisme buvo dalis artimųjų.
Kai atėjo laikas liudyti, mano advokatas paklausė:
ELIZABETH CREAMER LAMBŲ AUKA
"Ar tu pasirengusi ir rami?"
Atsakiau: "Aš labai rami."
Bet noriu šokt per stalą čiupt jį už gerklės
ir purtyt, kol nudvės.
Kai reikėjo liudyt teisme, eidama koridoriumi
DARLYNN BRANTON-STOA AUKA
pamačiau Davidą Sconce'ą su advokatu.
Girdėjau jį sakant:
"Aš nekaltas. Mano vyrai viską darė."
Įsiutau. Tvardžiausi, kad nepasmaugčiau jo ten.
Šiuo atveju mano klientas neigia
vykdęs praktiką, kuria jį kaltina.
Dėl daugybinių kremavimų ir pelenų maišymo.
Jis nesako, kad jam leido. Jis sako, kad taip nedarė.
Taip.
Su sese teisme buvo tik sykį.
Manau, parengtiniame posėdyje.
NANCY HATHORN LAMBŲ AUKA
Lambų laidojimo namų advokatai su ja elgėsi labai agresyviai.
Jūs skaitėt sutartį. Kodėl taip sakote?
Buvo labai priešiški.
Kūno dalys buvo pašalintos su artimųjų sutikimu.
ROGERIS DIAMONDAS SAVININKŲ ADVOKATAS
Mes turim dokumentus su artimųjų parašais.
Jie buvo labai priešiški ir užgaulūs.
Atrodė, kad vyksta kaktomušos.
Jūs juokaujat? Buvo neįtikėtina.
ARTIMIEJI ĮSKAUDINTI, NEŽINO, AR PELENAI BUVO SUMAIŠYTI
Davidas kalėjo, o visi man sakė:
BARBARA HUNT D. SCONCE'O BUVUSIOJI
"Nesijaudink. Jis išeis."
Padėtis blogėjo. Jo teismas...
Man baiginėjosi pinigai.
O aš buvau namų šeimininkė mama.
Paprašiau uošvių, Laurieanne ir Jerry Sconce'ų, pagalbos.
Jie pasakė: "Kreipkis dėl pašalpos."
Niekas nenorėjo manęs girdėt.
Viskas sukosi apie Davidą.
Gauti pinigų advokatams ir bandyti jį išlaisvinti.
Davidą rodė per žinias kas vakarą. Negalėjau pabėgti nuo to.
SCONCE'O BYLA: ŠIURPŪS KALTINIMAI
Nežinojau 90 proc. to, kas dedasi,
kol išgirdau per žinias.
MAKABRIŠKI LAIDOJIMO NAMŲ VEIKSMAI
Buvau sugniuždyta.
TARP KALTINAMŲJŲ: LAURIEANNE LAMB, D. SCONCE'AS
Sunku, nes pamilsti šeimos narius,
nori juos palaikyti, nori tikėti.
Sėdėdama teisme pamaniau:
"Kas jis? Už ko aš ištekėjau?"
Davidui buvo daug kaltinimų.
O aš vis galvojau:
"Čia ne Davidas. Davidas šitaip negalėtų."
Tavo vaikų tėvas. Norisi, kad jis būtų laisvas.
Todėl, kai jie ėmė kalbėti apie nužudymą...
Aš netikėjau. Nemaniau, kad jis pajėgtų.
TEISME AIŠKĖJA SAMDOMO NUŽUDYMO ISTORIJA
Kai Davidas kam nors sakydavo: "Aš tave užmušiu",
DAVID GEARY BUVĘS ŽURNALISTAS
arba sakydavo kitiems: "Aš nužudysiu tą žmogų",
žmonės priimdavo rimtai.
Labai rimtai.
Jis nešiojosi ginklą. O kartais net ir du.
Jis nuolat grasino užmušt ką nors.
SCONCE'AS KLAUSĖ GALAMBOSO, AR ŠIS ŽUDYTŲ UŽ PINIGUS
SAMDĖ KĄ NORS "NUDĖTI" DU HOMOSEKSUALUS
GRASINO NUŽUDYT LIUDYTOJĄ
UŽ 500 DOL. GALĖJO PASAMDYT, KAD JĄ NUŠAUTŲ
D. SCONCE'AS SUDEGINTŲ KŪNĄ
Jis nuolat grasino užmušt darbuotojus.
VIS DAR BIJO DAVIDO SCONCE'O
Spausdavo prie sienos, suimdavo rankom kaklą.
"Nudėsiu tave, velniai rautų."
SCONCE'AS: LIUDYTOJŲ PASAKOJIMAI APIE SMURTĄ
Pagal tai matom, kad jis buvo pavojingas žmogus.
Jis planavo žudyt konkurentus.
DAUGYBĖ DAVIDO SCONCE'O VEIDŲ
Byla buvo svarstoma Pasadinoje.
Staiga atvyko du detektyvai.
Jie sakė: "Suėmėm du vyrus.
Jie sako, kad D. Sconce'as pasamdė juos užmušti tave."
TEIGĖ, KAD SCONCE'AS PASIŪLĖ 10 000 DOL. NUŽUDYT ESTEPHANĄ
Aš nupirkau Kalifornijos kremavimo bendruomenę.
Taip vadinosi įmonė.
KALIFORNIJOS KREMAVIMO BENDRUOMENĖ
Dave'as pyko ant manęs, nes pats norėjo nupirkt tą įmonę.
PIGUS KREMAVIMAS IR PALAIKŲ TVARKYMAS
Kai viskas įvyko, jie atvedė mane iš kalėjimo...
BUVĘS LAMBŲ DARBUOTOJAS
"Tau nebus jokių kaltinimų."
"Tik pasakyk tiesą."
Pasakiau, kad Dave'as nori atsikratyt Elio Estephano.
Jis siūlė man ir mano bičiuliui 10 000 dol. už darbą.
Sekėm jį apie mėnesį.
Sužinojom, kur gyvena.
Turėjom dinamito lazdelių ir sprogdiklių.
Jis norėjo jo mirties, o mes planavom nužudyt.
Bet mus suėmė, todėl nebegalėjom.
Dėkoju Dievui, kad man taip pasisekė.
Nes manau, kad galėjau būt negyvas.
Gal pakartas,
gal nunuodytas,
bet nedaug trūko.
Ir viskas dėl kažkokio nusikaltėlio.
Jam niekas netrukdys.
Šioje byloje buvo daug grasinimų.
WALTAS LEWISAS APYGARDOS PROKURORO PAVADUOTOJAS
Užpuolimus vykdė žmonės, galimai samdyti pono Scoce'o.
Sąmokslas siekiant nužudyti. Kažkokia nesąmonė.
Tas teiginys visur figūravo.
Waltas Lewisas manęs nekentė.
Stebėdamas žmones jauti tai.
Pridėdavo pirštą ant lūpų, susidėdavo rankas...
ir taip darydavo... Žiūrėdamas į mane.
Žiūrėjo ir nė nemirksėjo.
Maniau, kad jis išprotėjęs.
Arba pamišęs dėl manęs.
Buvau teisėjas per parengtinį posėdį.
VICTORAS PERSÓNAS BUVĘS PASADINOS TEISĖJAS
Kažkas pastebėjo užrašą ant sienos
Pasadinos šerifo nuovados kameroje.
Nustatyta, kad greičiausiai parašė Davidas Sconce'as.
DAVIDAS SCONCE'AS "LEWISAS MIRS"
Citata: "Lewisas mirs."
Davidas Sconce'as prašė keturių kalinių
nužudyt mus visus.
KALINYS TEIGIA, KAD SCONCE'AS TAIKĖSI Į PROKURORĄ
Planavot jo mirtį?
Ne. Ant sienos parašiau "Lewisas mirs nuo AIDS".
Jis buvo toks išsekęs.
Pamaniau, kodėl jis taip nusistatęs prieš mane?
Bet buvo parašyta ne "Lewisas mirs", o "Lewisas mirs nuo AIDS".
LEWISAS MIRS
Davidui tikslas pateisino priemones.
Nesvarbu, kas ar kiek kainuoja. Svarbu padaryti.
Aš nusprendžiau, kad įkalčių teismui pakanka.
Byla perduota aukštesniajam teismui.
Jo tėvai buvo teisiami atskirai.
SCONCESAI BUS TEISIAMI
Niekad nepamiršiu, kai jie išeidinėjo iš mano teismo salės,
Laurieanne atsisuko ir garsiai pasakė:
"Mes nesulaukėm teisingumo čia. Mes jo sulauksim kitur."
Kai mūsų teismas prasidėjo,
nebuvau girdėjusi apie Lambų laidojimo namus ar Sconcesus.
LAIDOJIMO NAMŲ BYLOJE DAR VIENAS POSŪKIS
Sužinojusi detales apie būsimą teismą,
DRINA VALENTINE ŽIURI PIRMININKĖ
pamaniau: "O Dieve, nejau žmonės tikrai šitaip elgiasi?"
LAURIEANNE LAMB SCONCE
Tėvu Jerry nepasitikėjau.
Jis atrodė kažkoks neaiškus.
Bet mama, Laurieanne, buvo kitokia.
Ji visada atrodė tokia nekalta.
Ji priminė bibliotekininkę.
Liudijau tai, ką radau. Tai buvo nepaneigiama.
SKIPAS JONESAS LAIDOJIMO TARYBOS AUDITORIUS
Žinojom, kad Laurieanne pasisavino daug pinigų.
SUMA VIRŠIJO 90 000 DOL.
Ji sėdėjo prie stalo su advokatu.
Ją supo tokia aura... Nė nežinau.
Lyg kažkas stovėtų už jos su žibintuvėliu.
Ji tiesiog spindėjo.
Ir vėl: "Aš nepadariau nieko blogo.
Aš tik norėjau padėti toms šeimoms."
Ir "Labai atsiprašau, aš tik..." Suprantat?
Meryl Streep galėjo iš jos pasimokyti.
SCONCE'AS TEIGIA, KAD SŪNUS VEIKĖ VIENAS
Jerry ir Laurieanne gynėsi,
kad sūnus įtraukė juos prieš jų pačių valią...
E. ALHADEFFAS BUVĘS PROKURORO PAVADUOTOJAS
į tą neteisėtą veiklą.
LAIDOJIMO NAMŲ SKANDALE PORA KALTINA SŪNŲ
Davidas privertė juos,
jie tapo savo sūnaus aukomis.
ADVOKATAS SAKO, KAD SCONCE'AI NEATSAKO UŽ SŪNAUS NUSIKALTIMUS
"NIEKAS NEŽINOJO" APIE PAŽEIDIMUS LAIDOJIMO NAMUOSE
Mano tėvai buvo susiję su viskuo, kad vyko laidojimo namuose.
Bet, žinot, ką?
Jie man buvo labai geri.
Todėl aš pamelavau,
kad jie nieko nežinojo.
Bandžiau kristi ant ieties, nes norėjau apsaugot juos.
Man tai svarbu.
Jie bandė mus įtikint, kad viską darė tik Davidas.
Bet gausūs įkalčiai rodė,
kad jie buvo įsitraukę.
Kaip aš prisimenu,
jie turėjo dokumentą, kurį turėjo pasirašyti šeima,
kad laidojimo namai paimtų kūną kremavimui.
LEIDIMAS KREMUOTI
Buvo momentas, kai jie pakeitė dokumento formuluotę.
LEIDIMAS "COASTAL CREMATION INC." ATLIKTI KREMAVIMĄ
Buvo pridėta eilutė...
PAŠALINTI STIMULIATORIUS
paragrafo viduryje,
suteikianti jiems leidimą
pašalinti organus
artimiesiems apie tai nežinant.
Buvo siaubinga.
Paskui paaiškėjo, kad Laurieanne kartais
padirbinėjo parašus.
Per teismą liudytojai ekspertai nustatė,
kad ant daugybės leidimo formų
buvo Laurieanne rašysena.
Sykį ji net padarė klaidą rašydama artimojo vardą.
Ar gali artimasis blogai parašyti savo vardą?
Kai Laurieanne buvo pričiupta dėl klastojimo,
ji teigė nežinanti, ką daro.
Ji buvo valdinga ir nuolat visiems nurodinėdavo.
Manau, Laurieanne buvo pagrindinė sumanytoja.
Liūdna, kad yra tokių,
kurie naudojasi sielvarto prislėgtais žmonėmis.
Pamenu vieną šeimą...
jų artimajam buvo išimta širdis jiems nežinant.
Ji pratrūko.
Ji pratrūko liudydama, nes tai buvo...
Aš pati jaudinuosi. Bet buvo siaubinga.
Turiu prisipažint, per pasitarimą
man šmėkštelėjo mintis: "Tikiuosi, jie gaus iki gyvos galvos."
LAIDOJIMO NAMŲ SAVININKAI NUTEISTI
Teisėjas skyrė Jerry ir Laurieanne Sconce'as 3 m. 8 mėn. kalėjimo.
Jie gavo gal tik trejus metus.
Aš buvau be žodžių. Rimtai?
Daugybę metų apgaudinėjo šeimas, niekino jų atminimą,
nuo jų nukentėjo 20 000 šeimų,
o jie gavo tik trejus metus?
Čia ne teisingumas.
Manot, bausmė pakankama?
- Žinant, kad jie kalės tik... - Ne.
Nemanau, kad pakankama.
Nors jie gavo 3 m. ir 8 mėn.,
į laisvę išeis atlikę vos pusę to laiko.
Buvau apstulbęs.
Kai išgirdau, kad į apygardos kalėjimą keliaus Laurieanne ir Jerry.
Negalėjau patikėt. Jiems turbūt tai buvo pragaras.
Žinau, nes pats kalėjau apygardos kalėjime.
Jo tėtis nupliko. Jerry visiškai nupliko.
Ta patirtis juos nužudė.
Atėmė viską, kas buvo gera.
Žmonės gali sakyt ką nori,
bet aš manau, kad jie to nenusipelnė. Ypač Laurieanne.
Ji tokia miela dama.
Kol ši byla keliavo per teismus,
pati istorija buvo keista ir košmariška.
ASHLEY DUNNAS ŽURNALISTAS
Buvo lengva pamiršti, kad bylos centre esantys žmonės,
Davido Sconce'o tėvai,
nors ir nuteisti už tuos nusikaltimus,
jie buvo gerai žinomi Pasadinoje.
PASADINOS ŽMONĖMS C.F. LAMBO LAIDOJIMO NAMAI
Lambų šeima priklausė senajai Pasadinai.
ORANŽ GROVO BULVARAS
Tai buvo bendruomenė su ilga istorija,
kupina senų giminių,
ROŽIŲ TURNYRAS
ir prabangių vilų.
Davidas augo su ta nuostata.
Kai prasidėjo Davido teismas,
aš jį mačiau kaip stambų šviesiaplaukį.
Man jis atrodė kaip buvęs futbolininkas.
Jis elgėsi lyg turėtų teisę į viską.
Lyg būtų ne nusikaltėlis,
o pavyzdingas senosios Pasadinos pilietis.
Mane nustebino įvykiai byloje.
SCONCESAI: TEISĖJAS ATMETĖ DAR 20 KALTINIMŲ
Davido teisėjas atmetė daug kaltinimų,
už kuriuos siekiau jo atsakomybės.
Jis atmetė ir sąmokslą nužudyti.
SĄMOKSLAS NUŽUDYTI
Man pasisekė, kad gavau geresnį teisėją.
Jis atmetė pusę kaltinimų.
Bet turėjau pripažinti kaltę dėl likusiųjų.
SCONCE'AS PRISIPAŽĮSTA DĖL 21 KALTINIMŲ
Jis man skyrė 5 m.
GAVO 5 METUS. KITI SUNKESNI KALTIMIMAI DAR LAUKIA
Apygardos prokuroras sėdėjo štai šitaip.
Su ranka ant veido.
Teisėjas turėjo teisę pats spręsti.
Ir ja pasinaudojo.
O Davidui tai išėjo į naudą. Deja.
Amžiaus sandoris.
Manau, gerokai daugiau.
AUKOS PYKSTA DĖL SCONCE'O BAUSMĖS
Žmonės kalbėjo, kad jis išsisuko beveik dėl visko.
Dauguma labai nusivylė šiuo teismo procesu.
Bet tai dar nebuvo pabaiga.
Prokurorai vis dar stengėsi apkaltinti Davidą
dėl Timo Waterso nužudymo.
PROKURORAI TIRIA SCONCE'O RYŠĮ SU NUNUODIJIMU
KONKURENTO MIRTIS GALI PASKATINTI NAUJUS KALTINIMUS
Bet Waterso byla
buvo gan aiški.
Vis daugiau kalinčių liudytojų
pasakojo, kad Davidas pats jiems pasakojo nunuodijęs jį su oleandru.
APTIKAU OLEANDRO PĖDSAKŲ
Waterso kraujyje rasta nuodų.
NUODINGAS AUGALAS GALI TAPTI NUŽUDYMO ĮKALČIU SCONCE'O BYLOJE
Sėdėdamas kalėjime
gavau laišką nuo savo advokato Rogerio Diamondo
dėl tos absurdiškos Waterso bylos.
Jis rašė: "Jie pradėjo mirties bausmės bylą prieš tave."
Sakau: "Palauk... Ką?"
SCONCE'AS BUS TEISIAMAS UŽ NUŽUDYMĄ
ITAKA, NIUJORKAS
Toksikologija - mokslas apie nuodus gyvose sistemose.
CORNELLO UNIVERSITETAS
Kiekviena šiuolaikinė ligoninė
turi metodus nustatyti vaistų ar metabolitų kiekį organizme.
DR. JACKAS HENIONAS TOKSIKOLOGIJOS PROFESORIUS
Ar jie yra tinkamame terapiniame lygyje,
ar jau pasiekę toksišką ribą.
1991 m. iš kolegos sužinojau, kad ruošiama byla
Kalifornijoje dėl nunuodijimo oleandru.
MIRTIES PIRKLYS KALTINAMAS NUŽUDYMU
KALTINAMAS NUŽUDĘS KONKURENTĄ GĖLĖMIS
Ponas Watersas - pirmas žmogus,
kurį, kiek man žinoma, nunuodijo oleandru.
Po kelių metų, toksikologas
nurodė, kad p. Waterso audinių mėginiuose rasta oleandrino.
"KAIP TOKSIKOLOGAS DARAU IŠVADĄ, KAD TAI OLEANDRINAS."
Gynėjai ir kaltintojai turėjo priežasčių manyti,
kad reikia tikslesnių rezultatų.
Tada susisiekė su manimi.
GERIAUSIAS EKSPERTAS DR. JACKAS HENIONAS
Man iškeltoje Timo Waterso mirties bausmės byloje,
jie teigia, kad aš nunuodijau Timą Watersą oleandru.
Jie sakė, kad tai buvo darinys - distiliuotas oleandrinas.
Pasakiau: "Taip negali būt."
Sakiau savo advokatui, Rogeriui Diamondui: "Rogeri...
Iškask jį." O jis: "Ką?"
Rogeris nenorėjo. Jis sakė, o jei rezultatas klaidingai teigiamas?
O jeigu jie ras kažką, kas nėra tai,
bet jie teigs, kad yra?"
Sakau: "Jie teigia, kad nužudžiau žmogų, kurio nė matęs nebuvau
ir jie nė negali įrodyt, kad esu prie jo buvęs."
Sakau: "Iškask jį."
PALAIKŲ EKSHUMACIJA IEŠKANT ĮKALČIŲ SCONCE'O ŽMOGŽUDYSTĖS BYLOJE
Sužinojom, kad velionis
buvo palaidotas antžeminiame karste kambario temperatūroje.
1985 M. BALANDŽIO 9 D., SKRODIMAS
Atliekant skrodimą organai išimami.
PAIMTI ORGANAI IR AUDINIŲ MĖGINIAI
Jo organai buvo sudėti į plastikinius maišus.
Nežinau, ar jie hermetiški,
bet jie buvo plastikiniuose maišuose prie kūno karste.
Iš ten buvo paimti mėginiai,
kuriuos gavome "Cornelle".
LIKO KARSTE
Pono Waterso kepenys buvo kaip šokolado pudingas.
Tyrelė. Visiškai suirę.
Pasiraitojom rankoves ir pasinaudojom technologijom,
kurias tuo metu kūrėm.
MASIŲ SPEKTROMETRIJA
Pasinaudojom masių spektrometru ieškodami oleandrino
ir oleandrigenino.
Taip tiriami chemikalai turi savo pirštų atspaudą.
Reikia turėti tą pirštų atspaudą
ir masių spektrometro, kad būtum garantuotas.
1991 M. BALANDŽIO 4 D.
Buvęs laidotojas Davidas Sconce'as,
vyras, kuris galimai gyrėsi nunuodijęs savo didžiausią priešą,
laidotoją Timothy Watersą,
atėjo į teismą, kad išgirstų du žodžius:
"Byla nutraukta."
Nebuvo oleandro. Jis mirė nuo širdies smūgio.
NĖRA NUODŲ, NĖRA BYLOS PRIEŠ SCONCE'Ą
OLEANDRAS: NUODŲ NERASTA
Sudėjom tiek darbo,
bet rezultatai buvo neigiami.
Waterso audiniuose neradom nei oleanderio, nei oleandrigenino.
DR. MENIONAS TEIGIA, KAD TAI NEREIŠKIA, JOG OLEANDRINO NEBUVO.
Gali būti, kad suirusio audinio mėginys
buvo taip chemiškai sudėtingas, kad tyrimas nepavyko.
OLEANDRINAS YRA NESTABILUS IR GALĖJO BŪTI SUIRĘS
Mes labai stengėmės, bet nieko neradom.
Prašymas ir pareiškimas nutraukti bylą patenkami,
o kaltinamasis paleidžiamas.
Nenoriu spausti rankos žmogui, kuris, mano manymu, yra žudikas.
Džiaugiuosi, kad jie pagaliau sulaukė šviesos.
JERRY SCONCE'AS
Aš nekaltas žmogus.
Tikėjot, kad sulauksit dienos, kai išeisit į laisvę?
Aš tai žinojau. Nes aš nekaltas.
Mano neoficialia nuomone Davidas Sconce'as yra kaltas.
Pono Waterso simptomai
ir kitos detalės, surasta knyga,
DŽEIMSO BONDO VADOVAS
visa tai yra netiesioginiai įkalčiai.
OLEANDRAS - NUODINGAS KAIP BET KURIS AUGALAS
Bet žinant jo prastą reputaciją,
visai tikėtina, kad jis tai padarė.
Gaila, kad jis išsisuko.
SCONCE'AS LAISVAS KALTINIMAI PANAIKINTI
Tyrimai parodė, kad jo organizme to nebuvo.
Ir negalėjo būti. Apie ką jūs čia kalbat?
Visus metus sėdėjau kalėjime ir klausiausi to.
Man palengvėjo.
Bet sužinojau, kad netekau savo tėčio tėčio. Jis mirė.
MARVINAS SCONCE'AS
Paskambinau, pakalbėjau su močiute, mamyte Tay...
Jo nebėra. Viskas.
Jo nebėra.
Pasakiau jai, viskas gerai,
aš grįžtu namo.
O ji vis kartojo: "Jo nebėra."
Ir...
Baigėm pokalbį.
Praėjo penktadienis, o ji mirė šeštadienį.
Atleiskit, ji mirė šeštadienį.
- Jūsų močiutė? - Taip.
Jai nieko nebuvo.
Ir...
ji buvo svarbus žmogus mano gyvenime.
Suprantat...
Ji niekuo nesirgo.
Buvo ištekėjusi 61 m. Ir paskui tiesiog numirė.
Ir...
Atleiskit, buvo liūdna.
Labai liūdna.
Stovėjo du karstai su jais.
Negaliu susitaikyt. Turbūt niekada nesusitaikysiu.
MARVINAS SCONCE'AS MYLIMAS VYRAS IR TĖVAS
THAIS W. SCONCE MYLIMA ŽMONA IR MAMA
Po Timo Waterso teismo viskas baigėsi.
Daug kas norėjo matyti tą šeimą kalėjime,
mokančius už tai, ką padarė.
Bet jie išėjo į laisvę.
Nežinau, kaip jie gali ramiai gyvent.
LEIK MOHAVIS, ARIZONA
1994 M.
Kai jis išėjo į laisvę,
gyvenom atostogų namuose Leik Mohavyje.
Norėjau naujos pradžios.
Nenorėjau galvot apie tai, kas nutiko Kalifornijoje.
Galėjom pradėt normalų gyvenimą.
Laurieanne ir Jerry buvo laisvėje. Jie gyveno netoliese.
Davidas įsidarbino LTI.
Laflino autobusų parke.
Jis vairavo autobusus.
Kerti tiltą, nusileidi žemyn,
paimi žmones, kurie važiavo į Lafliną lošti.
BULHED SITIS LAFLINAS
Jam davė krūvą autobuso bilietų ir pasakė,
kad juos galima pardavinėti po 20 dol.
Jis nutarė gaminti savo paties bilietus.
Ir juos pardavinėti.
Kad galėtų užsidirbt.
Bet įkliuvo.
BULHED SIČIO POLICIJA PRANEŠIMAS APIE PAŽEIDIMĄ
SCONCE'AS, DAVIDAS
SCONCE'AS TURĖJO PER 400
NETIKRŲ AUTOBUSO BILIETŲ IR PARDAVINĖJO JUOS
SCONCE'AS SUIMTAS UŽ SUKČIAVIMĄ - SUNKŲ NUSIKALTIMĄ
Kodėl?
Kodėl tu manei, kad tau tai padės?
BUVUSIAM LAIDOTOJUI SCONCE'UI GRESIA KALTINIMAI SUKČIAVIMU
Jo mama sakė:
"Jis įkliuvo."
Jie irgi žinojo.
Kas taip sugalvojo? Davidas? Ar Laurieanne?
Ar Jerry?
Kaip...
BUVĘS LAIDOTOJAS PRISIPAŽĮSTA SUKČIAVĘS SU BILIETĖLIAIS
KALTINAMASIS ATLIKS 5 M. BAUSMĘ ARIZONOS PATAISOS NAMUOSE
Davidas vėl sėdo už grotų.
TURĖS GRĄŽINTI 358 DOL. SUMĄ
Reikia apgalvoti savo sprendimus gyvenime...
Ir ką renkiesi.
BARBARA, MUMS NEBESISEKA JAU KURĮ LAIKĄ.
Mes su Barbara nutolom.
NEGALIM ŠITAIP. DAVE'AS
Aš išsiskyriau su ja dėl to,
kad man sėdint kalėjime ji susirado vaikiną.
Tai vienintelė priežastis. Nebegalėjau ja pasitikėt.
Sulaužai pasitikėjimą, viskas.
Buvo pykčio. Bet reikia jį pamiršti.
Sukalbėt maldą ir gyvent toliau.
Bet kartais vis tiek skaudu.
Kai atliko bausmę Arizonoje,
Davidas turėjo gyventi sąžiningai.
Jis pasitraukė nuo visko. Bet ne ilgam.
PRAŠYMAS IŠLEISTI ANKSČIAU LAIKO ATMESTAS
1996 M.
Jis turėjo bėdų dėl probacijos.
SCONCE'AS VĖL TEISME
TEISĖJAS LIEPIA KAPŲ GROBIKUI PASITAISYTI
KALĖJIME UŽ PAŽEIDIMĄ
2006 M.
Galiausiai jį nuteisė už tai, kad Montanoje iš kažko pavogė ginklą
ir jį pardavė.
KALTINAMAS LYGT. PALEIDIMO SĄLYGŲ PAŽEIDIMU
Jis buvo teistas. Jam nevalia turėti ginklo.
2012 M.
2012 m. mane apkaltino dėl ginklo laikymo.
ASMUO TURĖJO ŠAUNAMĄ GINKLĄ
Po metų, kai išmečiau ginklą, kuriuo nė nešaudžiau,
kurį man atidavė... Man ginklai nepatinka.
Niekada nepatiko.
PASIRODĖ TIESIOG KAIP SUKČIUS
Kalifornija sakė, kad pažeidžiau lygtinio paleidimo sąlygas.
Taip ir apkaltino.
Davė nuo 25 m. iki gyvos galvos.
BUVĘS LAIDOTOJAS GAVO BAUSMĘ NUO 25 M. IKI GYVOS GALVOS
Kaip tai nutinka?
Kas taip nusprendžia?
Rimtai?
2023 M.
Pagaliau mane pripažino tinkamu lygtiniam paleidimui.
Ir štai mes čia.
PASADINA, KALIFORNIJA
Turiu teorijų, kodėl man viskas taip nutiko.
Mes su Davidu kalėjime kalbėdavom valandų valandas.
Jis turėjo pasiteisinimus viskam.
SCOTTAS BROUGHAMAS BUVĘS KALINYS
Viskas, kas gyvenime jam nepavyko,
buvo dėl kitų kaltės.
Jis buvo tik auka.
Jeigu jam būtų davę ramybę,
jis būtų tapęs viso pasaulio laidotoju.
Iki to atvedė įvykių domino efektas.
Jei tėvai nebūtų pasakę apie laidojimo mokslus,
LAIDOJIMO MOKSLAI
jei nebūtų to pasakė, aš būčiau tarnavęs laivyne.
Tokie buvo mano planai.
Atsarginiai planai. Nes labiausiai norėjau mokyti.
Norėjau būti mokytojas.
Viskas būtų buvę kitaip, jei būčiau galėjęs
žaisti futbolą antrus metus.
Bet susižalojau, nepavyko,
ir viskas prasidėjo.
Kokie jūsų santykiai su šeima šiandien?
Jų nėra. Manęs išsižadėjo.
LAMBAS
Mano senelis Lawrence'as Lambas mirė nuo smegenų auglio.
Mes su tėčiu rūpinomės seneliu jo paskutinę gyvenimo savaitę.
LAMBAS LAWRENCE'AS 1906-1991
LAMB LUCILE J. 1908-2000
Mano močiutė Lucile mirė kiek vėliau.
Apie tėčio mirtį man pasakė draugas kalėjime.
Gaila, nemačiau jo. Gailiuosi, kad nebuvau šalia,
kai jis mirė. Bet nebuvau.
SCONCE'AS JERRY WAYNE'AS 1933-6-10 2019-1-28
SCONCE LAURIEANNE 1936-4-17
TIKRA MEILĖ AMŽINAI
Mano mama visada palaikė mane
per tuos metus kalėjime.
Bet po tėčio mirties viskas liovėsi.
Mūsų bendravimas nutrūko.
Nė žodžio. Nei laiško. Nieko.
LAURIEANNE LAMB SCONCE ATSISAKĖ DUOTI INTERVIU
FWD: JOKIU BŪDU 1 ŽINUTĖ
PADUOSIU Į TEISMĄ IR PALIKSIU BE CENTO
LAURIEANNE LAMB SCONCE
Papasakokit apie tas akimirkas, kai jaučiat kaltę.
Tikrai? Norit, kad ten eičiau?
Žinot, nemaniau, kad darau kažką blogo.
Bet visi žinojo, kad darau.
Vartojau kvaišalus ir t.t. O tai nepadėjo.
Darbas ir kvaišalai.
Jie pasiglemžė mano gyvenimą.
Šeimoje dar kai kurie mano, kad aš blogas žmogus.
Jie man neatleidžia ir nenori bendrauti su manimi.
Visaip mane vadina.
Tai buvo mano gyvenimo dalis, bet tai buvo labai seniai.
Dabar nė už ką to nedaryčiau.
Niekam nepavyko išsisukti.
Visiems, kurie ten dirbo, nutiko kažkas.
Visi sumokėjom už tai.
Aš paskutinis iš "Stambių vyrų be ribų".
Dave'as Edwardas susižalojo.
Jam perpylė kraują
ir perpildami užkrėtė AIDS.
Danny žuvo šokdamas iš lėktuvo.
NELAIMĖ ŠOKANT SU PARAŠIUTU
NEIŠSISKLEIDĖ PARAŠIUTAS
Man 64 metai.
Aš ketvirtame kėlinyje. Dar ne pratęsimas.
Bet mano gyvenimas buvo geras.
Turiu vaikus.
Man viskas gerai.
Būtų galima sakyt, kad kažką būtum daręs kitaip...
Bet ne.
Ar norit būti kremuotas po mirties?
Taip.
Žinot, kas juokingiausia?
Kai mane degins, mieliau degčiau su kitais.
Nes nežinia, kiek ta kelionė tęsis.
Kad ir kur keliausiu, bent jau būsiu su draugais.
Kaip vertinat tuos laikus? Ar ilgitės jų?
Ne.
Ilgiuosi tik pinigų.
Ar daryčiau taip vėl šiandien?
Greičiausiai.
Žmonijos istorijoje
pagarbus elgesys su mirusiais
lydėjo visas kultūras.
DĖL BYLOS PURTOMA VISA LAIDOJIMO PRAMONĖ
Davido Sconce'o byla buvo ta kibirkštis,
JOLENA GRANDE LAIDOTOJA
paskatinusi įvesti griežtas laidojimo taisykles,
labai griežtus kremavimo protokolus.
DUOTAS LEIDIMAS GRIEŽTINTI LAIDOJIMO TAISYKLES
Pranokstančius kitas pramones.
Yra daugiau skaidrumo ir aiškumo
priimant sprendimus su klientais.
Ši byla buvo naudinga, nes oficialiai užfiksuota,
ką jie darė, ir todėl
buvo priimta daugiau įstatymų.
KREMATORIUMŲ REFORMOS ĮSTATYMAS PRIIMTAS GREITAI
Įstatymai leidžia tikrinti krematoriumus.
Tam tikri veiksmai tapo sunkiais nusikaltimais.
AUKSO IR SIDABRO ĖMIMAS IŠ DANTŲ
BUS LAIKOMAS SUNKIU NUSIKALTIMU
Tai svarbu.
Norėčiau rėkti visa gerkle,
kad taip darė tik vienas žmogus
ir tas vienas žmogus neatspindi mūsų visų.
LAIDOJIMO NAMŲ SKANDALAS SUKRĖTĖ VERMONTĄ
Deja, realybė tokia,
KREMATORIUMO SKANDALAS DŽORDŽIJOJE
kad JAV vis sulaukiame su kremavimu susijusių skandalų.
EKSHUMACIJA - PASKUTINIS ĮŽEIDIMAS
E.C. ŠEIMA TEIGIA GAVĘ NETIKRUS PALAIKUS
ŠEIMA VIS DAR TIKISI RASTI MAMOS PELENUS
Davidas Sconce'as
savo poelgiu nusiaubė pramonę.
Ir...
šeimos nepasitiki iki šiol.
Toks Lambų laidojimo namų palikimas mano šeimai.
Kai mama mirė, mano vyras stebėjo ją.
Pakėlė karstą, pažiūrėjo, kad ten ji, stebėjo, kaip įkelia į krosnį.
Įsivaizduokit, koks jausmas tai matyti?
Nes jį taip traumavo tie įvykiai.
Jaučiausi labai kalta.
Aš turėjau apsaugoti jį.
Aš buvau vyriausia duktė. Aš rūpinausi juo.
Taip buvo ne tik su mano tėčiu.
Taip nutiko dar 20 000 žmonių,
jų šeimoms, jų vaikams, anūkams.
Jie neteko artimojo,
jie jaučia skausmą, jie negali su tuo susitaikyti.
JAMESAS S. BRANTONAS 1920-1986
KURTAS GEORGE'AS WILHELMAS 1927-1986
Buvau kaltas dėl daugybės dalykų.
Bet kada baigiasi antipatija?
Kada jau pakaks? Kiek laiko būsiu baudžiamas?
Aš sėdėjau kalėjime.
Man nutiko daug negerų dalykų. Netekau praktiškai visko.
Po viso to, ko dar jūs norit?
Duokit man ramybę.
Negaliu pakeisti to, kas nutiko.
Todėl gyvenu toliau.
Juk saulė vis tiek rytoj patekės. Tad, viskas.
Gal nepaklausiau ko nors, apie ką norėjot pakalbėti?
Gal.
Davidas toks jau žmogus.
Jam atrodo, kad yra už visus protingesnis.
Sėdęs už grotų išmoksti
su niekuo nekalbėt apie savo bylą.
Nieko neprisipažįsti.
Bet Davidui visad rūpėjo girtis savo pasiekimais.
Jis taip ir neišmoko užsičiaupt.
Gerai.
Tai vieną vakarą...
man reikėjo eit į kapines su Barbara.
VARTAI ATVIRI 8:00-17:00
Išlipu, nueinu atrakint vartų.
Iš krūmų iššoka kažkoks vaikis,
prispaudžia nikeliuotą metalinį daiktą man prie galvos.
Sako: "Duok piniginę ir laikrodį."
Barbara keleivio sėdynėje viską mato.
Sakau: "Klausyk, turiu tik 60 dol."
Atidaviau savo pigų "Casio" laikrodį.
Barbara, telaimina ją Dievas,
siekė link mano durelių,
nes ten visad laikiau savo 9 mm pistoletą.
Ji ruošės išlipt ir nudėt tą vyruką.
Bet ginklo ten nebuvo.
Mat, šaudykloj turėjau bėdų su "Luger" tūtelėmis.
Jos buvo per didelės.
Atidaviau praplatint vamzdį.
Apie tai sužinojau mokydamasis pas šerifus...
Atsiprašau, reikia perkraut.
Perkraukim.
Palaukit.
Bet įdomi istorija.
Ir tikra istorija. Tikrai maniau, kad mirsiu.
Galėčiau papasakot daugiau, bet tik ne prieš kamerą.
Negaliu pasakot.
Pasakysiu tiek... Manot, tą vyruką surado?
Vienas iš dalykų, apie kuriuos negaliu kalbėt.
Papasakosiu ir kitą dalyką, bet ne prieš kamerą.
Kaimo vietovėj iš viso guli trys. Visi drauge.
Kaip manot, kiek jų įvykdė Davidas?
- Nužudymų? - Taip.
Manau, tris.
Turit prižadėt, kad manęs neįskųsit.
Tada nenoriu žinot.
Taip.
Dėl pažado?
- Ne, jei yra kažkas... - Taip.
Tada nenoriu apie tai žinoti.
- Gerai. - Taip.
Tie dalykai niekada neišlįs.
Jie negali išlįst.
Vertė: Ramunas Baksys